Solum prestegjeld

Solum prestegjeld var et prestegjeld tilhørende Skien prosti i Agder og Telemark bispedømme i Den norske kirke. Det omfattet Solum sogn i Skien kommune i Telemark fylke, og hovedkirken var Solum kirke.

Solum prestegjeld og dets sogn er nå en del av Skien kirkelige fellesråd, som er underlagt Skien prosti.

Historikk
Sóleimar sókn (norrønt) har sin opprinnelse fra kristningen av landet. Solum antas å være lagt under Skien prestegjeld i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. 

Solum sogn ble utskilt fra Skien som eget prestegjeld ved kgl. reskript av 26. juni 1738.

Solum sogn fikk med årene gradvis endrede grenser. I 1763 ble Vestre Porsgrunn skilt ut fra Solum i kirkelig sammenheng.

Solum prestegjeld dannet grunnlaget for Solum formannskapsdistrikt, som ble opprettet i 1837.

Nenset sogn ble utskilt fra Solum som eget Nenset prestegjeld i 1971.

Fra 1992 bestod Solum prestegjeld av menighetene i Solum, Skotfoss, Kilebygda og Mælum.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Skiens historie
Prestegjeld i Telemark
Prestegjeld i Agder og Telemark bispedømme